TTCL:ข่าวดีเริ่มกลับมา-ระยะยาวสดใสแนะนำซื้อราคาเป้าหมาย 30.00 บาท
TTCLปรับเพิ่มคำแนะนำเป็น ซื้อ จากเดิม ถือ ด้วยราคาพื้นฐานใหม่ที่ 30.00 บาท ซึ่งประเมินด้วยวิธี SOP (sum of parts) ปัจจัยที่ดีขึ้นคือ มีความเสี่ยงลดลงที่โครงการโรงไฟฟ้า 1,280 MW จะช้าหรือถูกยกเลิก เมื่อผนวกกับเรื่องอัตรากำไรขั้นต้นของ EPC ดีขึ้น ได้ปรับเพิ่มประมาณการปีนี้อีก 3% และปีหน้ามากถึง 93% โดยคาดว่าปี 60 จะบันทึกรายได้โรงไฟฟ้าดังกล่าวได้ถึง 6.8 พันล้านบาท ด้านอัตราการเติบโตกำไรหลักปีนี้และปีหน้าสูงเป็น 127%/31% ตามลำดับ
14 ก.ค. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (14 ก.ค.) ว่า บริษัท ทีทีซีแอล จำกัด (มหาชน) หรือ TTCL ธุรกิจการรับเหมาประเภท EPC (engineering, procurement, construction) มีแนวโน้มที่อัตรากำไรขั้นต้นออกมาดี สืบเนื่องจากโครงการใหม่ที่ได้รับมีอัตรากำไรขั้นต้นดีขึ้น การควบคุมต้นทุนได้เป็นอย่างดี และไม่มีส่วนขาดทุนจากบริษัทร่วมทุนที่ทำธุรกิจไบโอฟิลที่เวียดนามมารบกวน หลังจากตัดออก (write down) เงินลงทุนส่วนนี้ออกไปแล้ว ซึ่งในงวดปี 58 มีผลขาดทุนถึง 130 ล้านบาท
หลังจากได้สัมภาษณ์บริษัท คาดว่าจะได้รับสัญญาซื้อขายไฟฟ้า (PPA) จากโรงไฟฟ้าพลังงานถ่านหิน กำลังการผลิต 1,280 MW ที่พม่า ในไตรมาส 4/59 รวมทั้งการปิดแผนทางการเงินได้สำเร็จ ข้อดีคือ จะได้รับงาน EPC มูลค่าสูงถึง 55 พันล้านบาท พร้อมทั้งรายได้ที่มั่นคง สม่ำเสมอ ในอนาคตจากการขายไฟฟ้า เรามีสมมุติฐานว่าให้เริ่มก่อสร้างโครงการนี้ได้ตั้งแต่ไตรมาส 2/60
ปรับเพิ่มคำแนะนำเป็น ซื้อ จากเดิม ถือ ด้วยราคาพื้นฐานใหม่ที่ 30.00 บาท ซึ่งประเมินด้วยวิธี SOP (sum of parts) ปัจจัยที่ดีขึ้นคือ มีความเสี่ยงลดลงที่โครงการโรงไฟฟ้า 1,280 MW จะช้าหรือถูกยกเลิก เมื่อผนวกกับเรื่องอัตรากำไรขั้นต้นของ EPC ดีขึ้น ได้ปรับเพิ่มประมาณการปีนี้อีก 3% และปีหน้ามากถึง 93% โดยคาดว่าปี 60 จะบันทึกรายได้โรงไฟฟ้าดังกล่าวได้ถึง 6.8 พันล้านบาท ด้านอัตราการเติบโตกำไรหลักปีนี้และปีหน้าสูงเป็น 127%/31% ตามลำดับ